Is-sessjoni Plenarja fi Brussell © Unjoni Ewropea 2018 - PE Fit-23 ta' Ġunju 2011 il-Parlament Ewropew u l-Kummissjoni Ewropea inawguraw reġistru konġunt, ta' trasparenza pubblika biex jipprovdi informazzjoni dwar dawk li jfittxu li jinfluwenzaw il-politika tal-UE. Kif kien l-għan mill-bidu nett, ir-reġistru issa jinkludi ditti ta' avukati, NGOs u gruppi ta' riflessjoni kif ukoll lobbisti tradizzjonali. F'Jannar 2020, kien hemm 11 882 organizzazzjoni fuq ir-reġistru, li minnhom 7 526 persuna ġew akkreditati għall-Parlament. Ir-reġistrazzjoni hija obbligatorja biex jinkiseb badge ta' lobbist biex wieħed ikollu aċċess għall-Parlament Ewropew. Fis-16 ta' April 2018, il-Parlament Ewropew, il-Kummissjoni u l-Kunsill bdew in-negozjati dwar regoli konġunti ġodda biex tinġieb aktar trasparenza għall-attivitajiet ta' rappreżentanti ta' interess fil-livell tal-UE. L-għan tal-ftehim interistituzzjonali ġdid propost huwa li jinkludi wkoll lill-Kunsill fil-kamp ta' applikazzjoni tar-reġistru tal-lobbies, billi sa issa baqa' biss osservatur fis-sistema. Tielet rawnd ta' taħdidiet dwar il-proposta għal Reġistru ta' Trasparenza mandatorju seħħ fi Frar 2019. Għal aktar informazzjoni Is-sit web tar-Reġistru tat-Trasparenza Min qed iwettaq l-illobbjar fl-UE (infografika) Stqarrija għall-istampa dwar il-bidu tan-negozjati Aqsam din il-paġna ma' ħaddieħor: Irreġistra biex tirċievi l-aġġornamenti b'mail